רנגו

רנגו (באנגלית: Rango) הוא סרט אנימציה ממוחשבת והנפשה אמריקאי, שבוים על ידי גור ורבינסקי ויצא לאקרנים ב-4 במרץ 2011. הסרט זכה בפרס אוסקר לסרט המונפש הטוב ביותר וב-4 פרסי אנני ובהם סרט האנימציה הטוב ביותר והבמאי הטוב ביותר (גור ורבינסקי).

==עלילת הסרט==

זיקית חסר שם הנקלע בטעות למדבר מוהאבי פוגש לטאה נאה בשם שעועית המובילה אותו לעיירה המאוכלסת בחיות מדבר. כאמצעי הגנה עוטה הזיקית את זהותו של "רנגו", הלוחם האמיץ. עד מהרה מגלה רנגו שמאחורי התפוררותה של העיירה עומדת קונספירציה מסעירה בעקבות המים ויוצא להגנת התושבים מפני ג'ייק המתקתק, נחש פעמונים מרושע.

== קאסט ==
* רנגו - ג'וני דפ (מדבב בעברית: דרור קרן)
* בינס (בעברית "שעועית") - איילה פישר (מדבבת בעברית: שירי גדני)
* פריסיליה - אביגייל ברסלין (מדבבת בעברית: יהלי מרגלית טופול)
* רודקיל - אלפרד מולינה (מדבב בעברית: יהודה אפרוני)
* ג'ייק המתקתק - ביל ניי (מדבב בעברית: יורם יוספסברג)
* ביל הרשע - ריי וינסטון (מדבב בעברית: אריה צ'רנר)
* רוח המערב - טימותי אוליפנט (מדבב בעברית: גיל פרנק)

== הפקה ==
הסרט הופק על ידי Nickelodeon Movies Studio, חברת ההפקות של גור ורבינסקי. הנפשת ה-CGI נוצרה על ידי Industrial Light & Magic (ILM); הסרט היווה הראשון באורך מלא שהחברה מפיקה לו הנפשה כאשר קודם לכן עסקה החברה בהפקת אפקטים חזותיים לסרטי לייב אקשן. הסרט הוא סרט ההנפשה הראשון של גור ורבינסקי. מטרתו של ורבינסקי הייתה ליצור סרט "קטן" לאחר שודדי הקאריביים שהיה "גדול".

במהלך הקלטות הדיבוב קיבלו השחקנים תלבושות והוצבה תפאורה על מנת לתת להם "תחושה של המערב הפרוע".

הסרט כולל אזכורים לסרטי המערבונים: בעבור חופן דולרים, האקדח הרעוע במערב, הטוב, הרע והמכוער, צ'יינהטאון, פחד ותיעוב בלאס וגאס, בייבי אריזונה, קט בלו, היו זמנים במערב ומלחמת הכוכבים - פרק 4: תקווה חדשה.

== קבלה ==
=== ביקורות ===
הסרט קיבל ביקורות חיוביות באופן כללי. באתר Rotten Tomatoes קיבל הסרט ציון של 88% המבוסס על 200 ביקורות עם דירוג ממוצע של 7.6/10, הקונצנזוס הסכים כי הסרט פורץ דרך וחכם. באתר Metacritic קיבל הסרט ציון של 75 מתוך 100. רוג'ר איברט מהשיקגו סאן-טיימס נתן לסרט ציון מקסימלי של ארבעה כוכבים מתוך ארבעה וכתב "נס: קומדיה מונפשת חסמה לצופי הקולנוע הנראית נהדרת... הסרט הוא ללא ספק אחד מן קלסיקות האנימציה הגדולות ביותר של כל הזמנים". ריצ'רד קורליס מטיים מגזין שיבח את הסרט וכינה אותו "כיפי, חכם ומצחיק"; בהמשך דירג קורליס את הסרט כתשיעי הטוב ביותר לשנת 2011 וכתב "בשנה חזקה יחסית לאנימציה... רנגו היה הכי מצחיק ומגניב!".

גם בישראל קיבל הסרט ביקורות חיוביות רבות. דורון פישלר מעין הדג ביקר את הסרט בצורה בינונית וכתב כי הוא מוזר וסטרנדרטי. באתר Opinion קיבל הסרט ארבעה וחצי כוכבים, קונצנזוס הסכים כי הסרט מבדר ומעניין. ב-mako נכתב כי "האנימציה החכמה, הדמויות המקוריות והדיבוב הכובש של ג'וני דפ מחפים על העלילה הקצת צפויה של 'רנגו'...". באתר ynet קיבל הסרט ארבעה וחצי כוכבים ונכתב עליו כי הוא "בידור אינטליגנטי ופרוע למבוגרים, שגם ילדים עם מקדם מגניבות גבוה יוכלו ליהנות ממנו...". באתר עכבר העיר כונה הסרט "מערבון מצויר על משמעות החיים" ושובח.

=== הכנסות ===
רנגו היה להצלחה קופתית עבור Nickelodeon Movies Studio וסרטי פרמאונט כאשר הכניס $123,477,607 בצפון אמריקה ו-$122,246,996 בשאר העולם, ובסך הכול $245,724,603. הסרט הוא ה-23 בהכנסות בשנת 2011.

ביומו הראשון הכניס הסרט $9,608,091 ובסוף השבוע הראשון $38,079,323 ודורג ראשון בקופות בהכנסות. ב-26 במרץ 2011 הפך לסרט הראשון ב-2011 שחצה את רף ההכנסות של $100,000,000.

לאחר סיום החוזה של חברת ההפצה של הסרט, פרמאונט, עם דרימוורקס אנימציות החליטה חברת ההפצה להקים חטיבת אנימציה משלה לאור הצלחת סרט זה.

=== מחלוקות בקשר לעישון ===
ארגון המלחמה לעישון של סקרמנטו קליפורניה אמר כי הסרט הוא סכנה בריאותית וציין כי יש בו לפחות 60 מקרי עישון, מסיבה זו ארגוני מלחמה בעישון רבים קראו לשנות את הגבלת הסרט ל-PG (ילד מעל גיל 8 בליווי מבוגר) מ-G (סרט ילדים לכל הגילים) אך למרות זאת ההגבלה לא השתנתה.

=== פרסים ומועמדויות ===
{| class="wikitable"
|-
! פרס !! קטגוריה !! זוכה / מועמד !! תוצאה
|-
| פרס אוסקר
| הסרט המונפש הטוב ביותר
|גור ורבינסקי
| 
|-
|rowspan=2| פרס ברית הנשים העיתונאיות
| הסרט המונפש הטוב ביותר
|
|
|-
| הדיבוב הנשי הטוב ביותר בסרט מונפש
|איילה פישר
|
|-
| עורכי הקולנוע האמריקאים
| העריכה הטובה ביותר בסרט מונפש
| קרייג ווד
|
|-
|rowspan=7|פרס אנני
| הסרט הטוב ביותר
|
|
|-
| האפקטים הטובים ביותר בסרט מונפש
| צ'ייס קופר ווִילי גייגר
|
|-
| עיצוב הדמות הטוב ביותר בסרט מונפש
| מארק "קראש" מקרי
|
|-
| הבימוי הטוב ביותר בסרט מונפש
|גור ורבינסקי
|
|-
| הסטוריבורד הטוב ביותר בסרט מונפש
| דליה גוסמן וג'וש הייז
|
|-
| התסריט הטוב ביותר בסרט מונפש
| ג'ון לוגן, גור ורבינסקי וג'יימס בירקיט
|
|-
| העריכה הטובה ביותר בסרט מונפש
| קרייג ווד
|
|-
|האקדמיה הבריטית לאמנויות הקולנוע והטלוויזיה
| הסרט המונפש הטוב ביותר
|
|
|-
|| פרסי איגוד מבקרי הקולנוע של בוסטון
| הסרט המונפש הטוב ביותר
|
|
|-
|| פרסי איגוד מבקרי הקולנוע של שיקגו
| הסרט המונפש הטוב ביותר
|
|
|-
|| פרס גלובוס הזהב
| הסרט המונפש הטוב ביותר
|
|
|-
|| פסטיבל סרטי הקולנוע של הוליווד
| הסרט המונפש הטוב ביותר
|
|
|-
| פרסי IGN לשנת 2011
| הסרט המונפש הטוב ביותר
|
|
|-
| פרסי איגוד מבקרי המוזיקה הבינלאומי
| הפסקול המקורי הטוב ביותר בסרט מונפש
|הנס צימר
|
|-
| פרסי בחירת הילדים של ניקלודיאון
| הדיבוב האהוב ביותר מסרט מונפש
| ג'וני דפ
|
|-
|| פרסי איגוד מסקרי הקולנוע של לוס אנג'לס
| הסרט המונפש הטוב ביותר
|
|
|-
| פרסי עורכי הסאונד
| עריכת הסאונד הטובה ביותר בסרט מונפש
|
|
|-
|| פרסי מועצת ארצות הברית לסקירה
| הסרט המונפש הטוב ביותר
|
| 
|-
|| פרסי אגודת מבקרי הקולנוע האינטרנטיים
| הסרט המונפש הטוב ביותר
|
|
|-
|| פרסי איגוד מבקרי הקולנוע של סן פרנסיסקו
| הסרט המונפש הטוב ביותר
|
|
|-
|| פרס לווין
| טכניקות ההנפשה הטובות ביותר
|
|
|-
| פרס סאטורן
|הסרט המונפש הטוב ביותר
|
|
|-
|| פרסי בחירת הנוער
| הדיבוב הטוב ביותר בסרט מונפש
| ג'וני דפ
| 
|-
|| איגוד מבקרי הקולנוע של טורונטו
| הסרט המונפש הטוב ביותר
|
|
|-
|אגודת האפקטים החזותיים
| האפקטים החזותיים הטובים ביותר בסרט מונפש
| טים אלכסנדר, האל היקל, ג'קי לופז, קייטי לינץ', פרנק גרווט, קווין מרטל, בריאן פייק, סטיב וולטון, ג'ון בל, פולי אינג, מרטין מרפי, ראסל פול, קולין בנואה, פיליפ רבורס, נלסון ספולבדה, ניק ווקר
|
|}

==קישורים חיצוניים==

* 

* 
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:סרטי 2011
קטגוריה:סרטי קומדיה אמריקאיים
קטגוריה:מערבונים
קטגוריה:סרטי הרפתקאות אמריקאיים
קטגוריה:סרטי אנימציה ממוחשבת
קטגוריה:זוכי אוסקר: הסרט המונפש הטוב
קטגוריה:סרטי פרמאונט
קטגוריה:זוכי פרס אנני - סרטים
קטגוריה:זוכי פרס באפט"א לסרט אנימציה הטוב ביותר
קטגוריה:סרטי אנימציה של ניקלודיאון
קטגוריה:סרטי אנימציה של פרמאונט
קטגוריה:זוכי פרס איגוד מבקרי הקולנוע האמריקאי לסרט האנימציה הטוב ביותר
קטגוריה:סרטים זוכי פרסי איגוד מבקרי הקולנוע של לוס אנג'לס